**Názov projektu**

**ChemMultimodal - Podpora multimodálnej dopravy v chemickej logistike**

Špecifický cieľ 4.2 - Zlepšiť koordináciu medzi aktérmi v oblasti nákladnej dopravy s cieľom zvýšiť využívanie multimodálnych ekologických riešení v nákladnej doprave

**Slovenský projektový partner**

Zväz chemického a farmaceutického priemyslu SR

**Zameranie projektu**

Chemický priemysel je dôležitým hospodárskym odvetvím v strednej Európe s obratom 117 miliárd eur a 340 000 zamestnancami. Chemické spoločnosti sú dôležitými logistickými subjektmi zodpovednými za 8% nákladnej dopravy. Pre zvýšenie bezpečnosti prepravy výrobkov a surovín, ktoré sú nebezpečné pre okolie, je potrebné hľadať bezpečnejšie a ekologickejšie spôsoby prepravy. Pre vysokú zaťaženosť ciest treba zároveň hľadať riešenia, ktoré ich odľahčia a zabezpečia vyššiu úroveň bezpečnosti prepravy.

Na základe podrobnej analýzy potrieb na zlepšenie multimodálnej prepravy chemického tovaru sa v rámci projektu vytvorí súbor nástrojov na podporu chemických spoločností a poskytovateľov logistických služieb pri ich strategickom a operačnom plánovaní na zvýšenie podielu multimodálnej dopravy. Tento súbor nástrojov bude testovaný v 6 pilotných projektoch s 30 chemickými spoločnosťami v partnerských krajinách s cieľom uľahčiť skutočný prechod na iný druh dopravy. V týchto pilotných projektoch je cieľom zvýšiť multimodálnu dopravu o 10 percent a znížiť emisie CO2 o 5 percent do konca trvania projektu. Okrem toho sa uskutoční 6 tréningových seminárov, ktoré vyučujú používanie nástroja pre ďalších 120 spoločností. Bude vytvorená 1 spoločná stratégia a 7 regionálnych akčných plánov, ktoré zabezpečia pokračovanie a zintenzívnenie aktivít po ukončení projektu.

**Celkový rozpočet**

2 388 840 eur

**Krajiny zapojené do projektu**

Nemecko, Poľsko, Česká republika, Slovensko, Rakúsko, Maďarsko, Taliansko, Poľsko

**Bližšie informácie o projekte**

<http://www.interreg-central.eu/Content.Node/ChemMultimodal.html>