**Názov projektu**

**SubNodes - Spojenie priľahlých regiónov s hlavnou sieťou TEN-T prostredníctvom sekundárnych uzlov**

Špecifický cieľ 4.1 - Zlepšiť plánovanie a koordináciu regionálnych systémov osobnej dopravy pre ich lepšie napojenie na národné a európske dopravné siete

**Slovenský projektový partner**

Bratislavská integrovaná doprava, a. s.

**Zameranie projektu**

Deväť partnerov zo šiestich európskych regiónov spojilo svoje sily, aby na svojich územiach alebo v ich blízkosti prispôsobili svoju sekundárnu dopravnú sieť vylepšeným a novým uzlom TEN-T. Projektoví partneri sa budú spoločne usilovať vytvoriť zo stredne veľkých miest v strednej Európe atraktívne intermodálne sekundárne dopravné uzly. Projektoví partneri identifikovali aplikovateľné kritéria pre strednú Európu na vymedzenie a ohodnotenie sekundárnych dopravných uzlov a taktiež na vymedzenie ich spádových území. Na základe tohto teraz všetky dotknuté regióny identifikujú ich sekundárne dopravné uzly.

Plánom Bratislavskej integrovanej dopravy je rozšíriť integrovaný dopravný systém v Bratislavskom kraji (IDK BK) do oblastí obklopujúcich Bratislavský kraj. Množstvo obyvateľov denne dochádza medzi mestami Bratislavou a 50 km vzdialenou Trnavou, vďaka čomu sa tento smer javí ako najperspektívnejší pre rozšírenie systému. Pilotný projekt počíta s rozšírením IDS BK do Trnavy po železničnej trati spájajúcej toto mesto s Bratislavou. Okrem toho bude vypracovaná štúdia uskutočniteľnosti zameraná na možnosti rozširovania IDS BK do ďalších oblastí Trnavského kraja.

Ambíciou slovenského partnera je urobiť IDS BK atraktívnejším pre nových cestujúcich. Systém bude pokrývať väčšie územie, čím pritiahne viac cestujúcich do verejnej dopravy. Navyše, všetky nové územia v systéme získajú komfortné spojenie prostredníctvom verejnej osobnej dopravy so sieťou TEN-T.

**Celkový rozpočet**

1 854 544 eur

**Krajiny zapojené do projektu**

Nemecko, Česká republika, Poľsko, Slovinsko, Slovensko, Taliansko

**Bližšie informácie o projekte**

<http://www.interreg-central.eu/Content.Node/subnodes.html>